En un prencipio, os quartels yeran destinaus a acullir a os convictos britanicos que se ninviaban a Australia; posteriorment estioron punto de plegada d'as collas de mullers chovens que arriboron d'Europa ta colonizar o país; mas tardi sirvioron d'asilo ta mullers viellas y desvalidas; y en zaguerías se convirtioron en seu d'o tribunal y en oficinas d'o gubierno de Nueva Galas d'o Sud. Actualment os quartels de Hyde Park son un museu que amuestra a historia d'o espacio relacionada con a immigración.